അസം മിസോറം അതിര്ത്തി സംഘര്ഷം പ്രശ്ന പരിഹാരത്തിനായി സുപ്രീംകോടതിയെ സമീപിക്കുമെന്ന് ഹിമന്ത ബിശ്വശര്മ്മ ഗുഹാവട്ടി : അതിര്ത്തി സംഘര്ഷത്തിന് പരിഹാരം കാണാന് സുപ്രീംകോടതിയെ സമീപിക്കാന് ഒരുങ്ങി അസം. മുഖ്യമന്ത്രി ഹിമന്ത ബിശ്വ ശര്മ്മയാണ് ഇക്കാര്യം അറിയിച്ചത്. അസം മിസോറം അതിര്ത്തി സംഘര്ഷത്തില് ഹിമന്ത ബിശ്വശര്മ്മയ്ക്കെതിരെ പോലീസ് കേസ് എടുത്തിരുന്നു. ഇതിന്റെ പശ്ചാത്തലത്തിലാണ് പ്രശ്നപരിഹാരത്തിനായി സുപ്രീംകോടതിയുടെ സഹായം തേടുമെന്ന് മുഖ്യമന്ത്രി വ്യക്തമാക്കിയത്. തനിക്കെതിരെ കേസ് എടുക്കുന്നതുവഴി നിലവിലെ പ്രശ്നത്തിന് പരിഹരിക്കപ്പെടുമെങ്കില് സന്തോഷം മാത്രമേയുള്ളു. ഏത് പോലീസ്റ്റേഷനിലും ഹാജരാകാന് തയ്യാറാണ്. സ്വന്തം ഉദ്യോഗസ്ഥരെക്കൊണ്ട് സംഭവം അന്വേഷിക്കാന് തങ്ങള് അനുവദിക്കില്ല. അതിര്ത്തി സംഘര്ഷം പരിഹരിക്കാന് സുപ്രീംകോടതിയെ സമീപിക്കും ഹിമന്ത ബിശ്വ ശര്മ്മ ട്വിറ്ററില് കുറിച്ചു. അതിര്ത്തിയില് സംഭവിച്ചത് തീര്ത്തും അപ്രതീക്ഷിത മായിരുന്നുവെന്നും അദ്ദേഹം പറഞ്ഞു. ഇരു സംസ്ഥാനങ്ങളിലെയും ആളുകളുടെ ഭാഗത്തുനിന്നുമുണ്ടായ ഇത്തരം പ്രതികരണം ഉള്ക്കൊള്ളാന് കഴിയുന്നതല്ല. ചര്ച്ചയിലൂടെ മാത്രമേ കാലങ്ങളായി നിലനില്ക്കുന്ന അതിര്ത്തി തര്ക്കം പരിഹരിക്കപ്പെടൂ എന്നും ഹിമന്ത ബിശ്വശര്മ്മ കൂട്ടിച്ചേര്ത്തു. അസം മിസോറാം അതിര്ത്തി സംഘര്ഷത്തില് വധ ശ്രമത്തിനാണ് മുഖ്യമന്ത്രിയ്ക്കെതിരെ കേസ് എടുത്തിരിക്കുന്നത്. നാല് ഉന്നത പോലീസ് ഉദ്യോഗസ്ഥര്ക്കെതിരെയും മിസോറം സര്ക്കാര് കേസ് എടുത്തിട്ടുണ്ട്.